Un alt milionar al Romaniei are probleme cu legea. Cristian Burci, patronul Adevarul Holding, a fost ridicat miercuri dupa amiaza de procurorii DIICOT si dus la audieri.

Omul de afaceri este suspect intr-un dosar cu un prejudiciu urias, de ordinul zecilor de milioane de euro. Suspect in acest caz este si un candidat la primaria municipiului Caracal.

Cristian Burci, patronul Adevarul, a fost adus la sediul DIICOT Olt tocmai de la Bucuresti. Mai intai a participat la perchezitia biroului sau.

Ore in sir, sediul cotidianului Adevarul, a fost perchezitionat de procurorii DIICOT, iar anchatatorii au ridicat de aici mai multe cutii pline cu documente. Din datele financiare trebuie sa lamureasca itele acestui dosar unde se vorbeste de un prejudiciu de zeci de milioane de euro.

Acuzatiile ce ii sunt aduse lui Cristian Burci acum nu au legatura cu publicatia, ci cu afacerile pe care le-ar fi derulat o companie detinuta de el in 2004, fabrica de vagoane Romgav. Procurorii suspecteaza ca firma ar fi fost devalizata de Burci, care ar fi produs un prejudiciu de 7 milioane de euro. Suspect in acelasi dosar este si Ion Dinoiu, actualul candidat UNPR la Primaria Caracal.

Cristian Burci mai este suspectat ca ar fi reciclat prin conturile unor firme suma de 18 milioane de euro si 3 milioane de lei, bani ce ar proveni din infractiuni.

Ziarul Adevarul a precizat intr-un comunicat ca: "Ancheta efectuată de DIICOT asupra omului de afaceri Cristian Burci nu vizeaza Societatea Adevărul Holding, publicatiile acesteia, (...) si/sau orice alte produse sau servicii puse pe piata de societate.

Activitatea editoriala a Societatii Adevarul Holding este condusa cu o maxima exigenta profesionala, in deplin acord cu normele de etica jurnalistica."

Cristian Burci este un om de afaceri care si-a dezvoltat firmele atat in domeniul media, detinand holdingul Adevarul si televiziunea Prima TV, cat si in domeniul productiei de vagoane. Asta l-a pozitionat printre cei mai bogati romani, insa afacerile lui au avut de suferit in ultimii ani.

Printre altele, Burci detine in Bucuresti un imobil intr-un cartier exclusivist din nordul orasului. Averea se ridica la 40 de milioane de euro si se situeaza pe locul 165 in topul bogatilor. Cu siguranta, nu se mandreste cu aceasta pozitie, pentru ca in urma cu cativa ani averea lui se ridica la 300 de milioane de euro.